270 [9] 



Kada sam 12. kolovoza pošao po treći put, da vidim da li 

 se Erechthites na životu uzdržao — čemu se baš nijesam na- 

 dao — našao sam većinu primjeraka u cvijetu. Dakako, da su 

 to bili kržljavi primjerci. Bilo je tu primjeraka u veličini 5 — 

 20 cm. 



Manji primjerci imali su samo po jednu ili dvije glavice, 

 dok je kod najvećih primjeraka broj glavica varirao između 5 do 

 12. Bilo je interesantno, kako su se primjerci na krovu razvili 

 u raznoj veličini na raznim mjestima krova. Erechthites je kako 

 sam spomenuo porastao na strani krova, koja je prema sjeveru 

 okrenuta, jer se je tu razvio debeli sloj mahovine, koja je nakon 

 mnogo godina dok je trunula na svom donjem kraju, stvorila 

 tanak humozan sloj, kojemu se pridružile i čestice prašine, koja 

 se s vremenom slegala na krov. Vlaga, koju je tratina mahovine 

 u sebi sadržavala potpomagala je rastenju, te se je Erechthites 

 razvio dakako najbolje na onim mjestima krova, gdje je vlaga 

 najveća bila. 



Stoga su primjerci, koji su porasli u blizini vrška krova, 

 bili najmanji, mnogi se nijesu niti do cvijeta razvili ili su po- 

 svema uginuli, jer je na tom mjestu bilo najmanje vlage. No 

 zato su bili veći i jači oni primjerci, koji su bliže donjem rubu 

 krova porasli, gdje je vlaga najveća bila. 



Galinsoga parviflora Cav.^) 



Ja sam Galinsoga opazio prvi puta god 1907. mjeseca 

 srpnja u vrtu vlastelinstva Paukovačkoga medu povrćem i na 

 vrtnim puteljcima. Zavirio sam i u ostale vrtove u Paukovcu, 

 pa sam i u njima Galinsogu našao. 



Osobito se umnožila u seljačkim vrtovima, u kojima se 

 goji samo luk crljenac, češnjak i po koja gredica salate. Ta- 

 kovim se vrtovima posvećuje pažnja malo ili nikako, pa znade 

 korov takove „vrčake" posvema zarasti. 



Bilo je vrtova u kojima gotovo i nije bilo druge biljke 

 osim Galinsoga parviflora Cav. 



U vrtovima dolazi u većim ili manjim rpama ili je raste- 

 pena među ostalim biljkama. Osobito voli uske stazice među 

 gredicama i rubove, pa se tu razvije, ako se ne pazi na čistoću 



') Vidi: Drag. Hire: Crtice iz zagrebačke flore. GIasnii<. God. X. 

 Br. 1-6. 



